Halfdan Hertzberg

Halfdan Hertzberg (1857–1890) var en norsk lege og billedhugger. Han praktiserte som lege etter å ha tatt embedseksamen i 1880. Han dyrket på samme tid sine kunstneriske interesser, men hadde ingen formell utdannelse.

Hertzberg debuterte med «Friheden» (gipsfigur) i 1884. To år senere stilte han ut «Plystrende gategutt» på Høstutstillingen og det er denne skulpturen han er kjent for i dag. Skulpturen har i mange år gått under navnet «Dagbla’gutten», kopier har vært brukt som tobakksreklame og en av dem står i Dagbladets redaksjon. Kopier av statuen er også laget som statuetter til utdelingen av «årets navn», kåret av Dagbladets lesere.Halfdan Hertzberg fra Store norske leksikon

I 1889 fikk Hertzberg Statens reisestipend for å utdanne seg til kunstner i utlandet, men han ble syk og måtte avbryte studiene. Han døde kort tid etter. Han er begravet på Lagård gravlund i Stavanger.

 Referanser 

 Kilder 
 Norsk kunstnerleksikon, b.  2 : H-M, side 186, digital utgave

Kategori:Norske billedhuggere
Kategori:Norske leger
Kategori:Personer fra Oslo